- XLI - 



Udvalget for Naturfredning. 



Af den Indberetning, som Udvalget for Naturfredning har indgivet til 

 Bestyrelsen for Botanisk Forening om de i 1907 behandlede Sager, hidsættes 

 her følgende: 



Efter Udvalgets derom fremsatte Andragende har Ministeriet bifaldet, at 

 Hængebøgene i Slagslunde Skov og nærliggende Skove fredes. Dette gælder 

 dels enkelte nærmere angivne Træer, dels en bestemt Skovstrækning. 



Da Udvalget tidligere (i 1906) har modtaget Tilsagn om Fredning af 

 Hængebøgene i Jægerspris Park og Skove , maa hermed disse ejendommelige 

 Træer anses for sikrede mod Ødelæggelse. 



For at bevare enkelte gamle bornholmske Skovpartier med deres fra det 

 øvrige Land forskellige Trævegetation har Udvalget anmodet Ministeriet om, at 

 nogle mindre, men typiske Skovstrækninger i Nærheden af Rytterknægten maatte 

 blive fredede. Ministeriet har imødekommet Udvalgets Ønsker og fastsat 

 Fredning for to nærmere angivne Skovstrækninger, en ved Aaremyre og Kalve- 

 kæret og en langs Ekkodalen. 



For ogsaa at frede om nogle af de spredte Rester af Birke- og Aspe- 

 vegetationen i Vestjylland har Udvalget formaaet Ministeriet til at fredlyse et 

 3 Tdr. Land stort Birkekrat i Simmelkær Enge ved Søndre Feldborg Plantage. 



Paa den Staten tilhørende „Klægbanke" i Ringkøbing Fjord har Fuglelivet 

 som bekendt været fredet i en Aarrække. Gentagne Gange har det imidlertid 

 vist sig, at denne Fredning ikke overholdtes; og da det desuden var ønskeligt 

 ogsaa i andre Henseender at kunne følge Udviklingen af dette nydannede Land, 

 har Ministeriet efter Udvalgets Anmodning ladet udlægge 5—10 Tdr. Land af 

 Klægbankens nordlige Spids til absolut Fredning, d. v. s. at dette Areal unddrages 

 Høst af Græs og Rør. al Plantning, og at det fredlyses for Færdsel af Besøgende. 

 I den kommende Sommer haaber Udvalget, at Afspærring, Opmaaling og 

 Beskrivelse af Arealet vil være tilendebragt, saa at man derefter vil kunne 

 følge Landets Tilvækst og Floraens og Faunaens Udvikling. 



4. Beretning fra Komiteen for den topografisk-botaniske 

 Undersøgelse af Danmark. 



(Afgivet paa Botanisk Forenings Generalforsamling d. 8. Febr. 1908.) 



I det forløbne Aar er der tilmeldt 18 Deltagere og afmeldt 27 — saaledes 

 at Deltagernes Antal nu er 229. Imidlertid har kun et forholdsvis ringe Antal 

 af disse — langt under Halvdelen — ladet høre fra sig ved Breve, Indsendelse 

 af Planter eller udfyldte Skemaer. Vi maa gaa ud fra, at adskillige af de tavse 

 heller ikke i Fremtiden vil give Livstegn, med andre Ord, at en hel Del af de 

 som Deltagere opførte Personer intet har gjort' for Undersøgelsen og intet vil 

 gøre for den — fraset det ene, at de har tilmeldt sig som Deltagere. For om 

 muligt at faa lidt Rede paa, hvormange Deltagere vi virkelig kan regne med 

 og hvem det er, vil der nu i Foraaret blive udsendt et Cirkulære til alle 

 Undersøgerne med Forespørgsel, om de arbejder for Undersøgelsen, hvormeget 

 de har gjort o. s. v. 



Af udfyldte Skemaer er der indkommet nogle; nævnes kan saaledes: 

 Lærer P. J. Lund, Varde (Distr. 26, Varde), Lærer J. Antonius Jensen, Sindal 

 (Distr. 7, Thy) og Apoteksdiscipel J. Keiding, Kbhv. (Distr. 42, Nekselø). Hr. 



